proxectonos/corpus_dominio_legal_administrativo_tmp huggingface dataset:
RESOLUCIÓN do 20 de outubro de 2021 pola que se amplían os prazos máximos de execución dos proxectos e de presentación da solicitude de cobramento establecidos na Resolución do 29 de xuño de 2021 pola que se dá publicidade do Acordo do Consello de Dirección que aproba as bases reguladoras das axudas a proxectos de dixitalización para facer fronte á situación provocada pola COVID-19 (programa Cheques de dixitalización COVID-19), susceptibles de ser financiadas no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19, e se convocan en réxime de concorrencia non competitiva (código de procedemento IG300E).
Instituto Galego de Promoción Económica — III. Outras disposicións — 27/10/2021

Mediante a Resolución do 29 de xuño de 2021 publicouse o acordo do Consello de Dirección do Igape que aproba as bases reguladoras das axudas a proxectos de dixitalización para facer fronte á situación provocada pola COVID-19 (programa Cheques dixitalización COVID-19) e se procede á súa convocatoria en réxime de concorrencia non competitiva (código de procedemento IG300E) (DOG nº 130, do 9 de xullo).
No terceiro parágrafo do punto cuarto da devandita resolución establécese que o prazo de execución dos proxectos e o da xustificación da execución rematarán o 15 de novembro de 2021.
A actual escaseza de microchips, así como a súa dificultade de subministración, derivada dos efectos da crise ocasionada pola COVID-19, pode xerar atrasos importantes na subministración dalgúns dos conceptos subvencionables definidos no artigo 5 das bases da convocatoria, en particular no que se refire a equipamentos informáticos, sensórica, wearables e outro equipamento electrónico, o que impediría a súa execución no prazo establecido.
Por todo o anterior, de conformidade coas facultades que teño conferidas e co disposto no artigo 32 da Lei 39/2015, do 1 de outubro, do procedemento administrativo común das administracións públicas, e dado que non se causan prexuízos a terceiros,
Artigo 1
Ampliar ata o 30 de decembro de 2021 o prazo máximo de execución dos proxectos e o de xustificación da execución, previsto no terceiro parágrafo do punto cuarto do Resolvo da Resolución do 29 de xuño de 2021 pola que se dá publicidade do Acordo do Consello de Dirección que aproba as bases reguladoras das axudas a proxectos para facer fronte á situación provocada pola COVID-19 (programa Cheques dixitalización COVID-19), susceptibles de ser financiadas no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19, e se convocan en réxime de concorrencia non competitiva.
Artigo 2
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 20 de outubro de 2021
EXTRACTO da Orde do 25 de outubro de 2021 pola que se regulan as bases e a convocatoria para o ano 2021 das axudas, en réxime de concorrencia competitiva, pola paralización temporal da actividade de marisqueo a pé como consecuencia do gromo da COVID-19 (cofinanciadas ao 75 % polo Fondo Europeo Marítimo e da Pesca) (código de procedemento PE401I).
Consellería do Mar — III. Outras disposicións — 27/10/2021

BDNS (Identif:): 591564.
De conformidade co previsto nos artigos 17.3.b e 20.8.a da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index)
Primeiro.
Persoas beneficiarias
As persoas titulares de permisos de explotación para marisqueo a pé para recursos marisqueiros xerais ou específicos que levaran a cabo actividade extractiva (días de actividade) cando menos, 120 días durante os anos 2018 e 2019.
Segundo.
Finalidade
As axudas terán como finalidade:
Paralización temporal da actividade de marisqueo a pé do 1 de xullo ao 31 de decembro de 2020 (ambos incluídos) como consecuencia do gromo da COVID-19.
Terceiro.
Bases reguladoras
Orde do 25 de outubro de 2021 da Consellería do Mar, pola que se regulan as bases e a convocatoria para o ano 2021 das axudas, en réxime de concorrencia competitiva, pola paralización temporal da actividade de marisqueo a pé como consecuencia do gromo da COVID-19 (cofinanciadas ao 75 % polo Fondo Europeo Marítimo e da Pesca) (código de procedemento PE401I).
Cuarto.
Importe
O importe máximo das axudas que se concedan ascenderá a 2.000.000 de euros.
Aplicación orzamentaria 2021 15 02 723A 7708, código de proxecto 2020 00085, dos orzamentos xerais da Comunidade Autónoma de Galicia para o ano 2021.
Quinto.
Prazo de presentación de solicitudes
Un mes contado desde o día seguinte ao da publicación da orde.
Entenderase como último día do prazo para a presentación de solicitudes o correspondente ao mesmo ordinal do día da súa publicación. Se o último día do prazo for inhábil, entenderase prorrogado ao primeiro día hábil seguinte, e se no mes de vencemento non houber día equivalente ao inicial do cómputo, entenderase que o prazo finaliza o último día do mes.
Santiago de Compostela, 25 de outubro de 2021
RESOLUCIÓN do 21 de outubro de 2021 pola que se dá publicidade dun encargo a medio propio realizado por esta axencia.
Axencia Instituto Enerxético de Galicia — III. Outras disposicións — 29/10/2021

De conformidade co artigo 8 da Lei 19/2013, do 9 de setembro, de transparencia, acceso á información pública e bo goberno, dáse publicidade dos seguintes encargos a medio propio:
1. Resolución do 19 de outubro de 2021, do Instituto Enerxético de Galicia, pola que se lle encarga ao medio propio Empresa de Transformación Agraria, S.A., S.M.E., M.P. (Tragsa), a obra para actuación piloto de seguridade viaria en pasos de peóns mediante iluminación led, no barrio da Ponte do concello de Ourense.
– Actividade: mellora da seguridade viaria, mediante o aumento de protección do peón e mellora da súa visibilidade grazas ao reforzo da sinalización, balizamento e iluminación dos pasos de peóns considerados utilizando novas tecnoloxías máis eficientes.
– Natureza e alcance do encargo: encargo a medio propio ao ter a empresa de Transformación Agraria, S.A., S.M.E., M.P. (Tragsa), a consideración de medio propio instrumental e de servizo técnico da Administración xeral da Comunidade Autónoma de Galicia, segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia: desde o 19 de outubro de 2021 ata o 30 de abril de 2022.
– Financiamento: tramitouse con cargo aos orzamentos da Comunidade Autónoma de Galicia para o 2021; o orzamento de execución ascende á cantidade de douscentos corenta e dous mil douscentos corenta e un euros con sesenta e seis céntimos (242.241,66 €), con cargo á aplicación orzamentaria 06.A3.733A.608.2, dos orzamentos do Inega para 2021, distribuídos segundo o seguinte cadro de anualidades:
2021: 91.000,00 €.
2022: 151.241,66 €.
Santiago de Compostela, 21 de outubro de 2021
RESOLUCIÓN do 19 de outubro de 2021, da Dirección Xeral de Emprego, Traballo Autónomo e Economía Social, pola que se dá publicidade das axudas concedidas ao abeiro da Orde do 29 de decembro de 2020 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2021 (códigos de procedemento TR802H e TR358D).
Consellería de Emprego e Igualdade — III. Outras disposicións — 29/10/2021

En cumprimento do disposto no artigo 10.1 da Orde do 29 de decembro de 2020 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2021 (DOG núm. 13, do 21 de xaneiro), resolvo que se proceda á publicación das subvencións concedidas que se indican no anexo, cun importe total de 300.000,00 euros, con cargo á aplicación 11.04.324C.481.1 dos orzamentos xerais da Comunidade Autónoma de Galicia para o exercicio 2021.
Santiago de Compostela, 19 de outubro de 2021
RESOLUCIÓN do 19 de outubro de 2021, da Dirección Xeral de Emprego, Traballo Autónomo e Economía Social, pola que se dá publicidade das axudas concedidas ao abeiro da Orde do 29 de decembro de 2020 pola que se establecen as bases reguladoras para a concesión, en réxime de concurrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2021 e 2022 (código de procedemento TR811A).
Consellería de Emprego e Igualdade — III. Outras disposicións — 29/10/2021

En cumprimento do disposto no artigo 4.1 da Orde do 29 de decembro de 2020 pola que se establecen as bases reguladoras para a concesión, en réxime de concurrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2021 e 2022 (DOG núm. 13, do 21 de xaneiro de 2021), resolvo que se proceda á publicación das subvencións concedidas que se indican no anexo, cun importe total de 630.189,36 euros, con cargo ás aplicacións orzamentarias: 11.04.324C.444.0, 11.04.324C.445.0, 11.04.324C.460.0 e 11.04.324C.481.1 dos orzamentos xerais da Comunidade Autónoma de Galicia para os exercicios 2021 e 2022.
Santiago de Compostela, 19 de outubro de 2021
Aplicación 11.04.324C.444.0.
Aplicación 11.04.324C.445.0.
Aplicación 11.04.324C.460.0.
Aplicación 11.04.324C.481.1.
ORDE do 27 de outubro de 2021 pola que se amplía o prazo de xustificación da Orde do 22 de xuño de 2021 pola que se establecen as bases reguladoras para a concesión das axudas para o sector editorial galego, relativas a gastos de edición, distribución e comercialización das publicacións editoriais no ano 2021, e se procede á súa convocatoria para o ano 2021 (código de procedemento CT238A).
Consellería de Cultura, Educación e Universidade — III. Outras disposicións — 29/10/2021

O 1 de xullo de 2021, publicouse no Diario Oficial de Galicia número 124 a Orde do 22 de xuño de 2021 pola que se establecen as bases reguladoras para a concesión das axudas para o sector editorial galego, relativas a gastos de edición, distribución e comercialización das publicacións editoriais no ano 2021, e se procede á súa convocatoria (código de procedemento CT238A).
O artigo 19 das bases regula a xustificación. No parágrafo 2 establécese que, para o pagamento, os beneficiarios deben presentar a documentación indicada ata o 30 de outubro de 2021 (incluído).
O artigo 45.3 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, establece a posibilidade de que o órgano concedente das subvencións outorgue, salvo precepto en contra contido nas bases reguladoras, unha ampliación do prazo establecido para presentar a xustificación que non excederá a metade deste e sempre que con iso non se prexudiquen dereitos de terceiros. O artigo 32 da Lei 39/2015, do 1 de outubro, do procedemento administrativo común das administracións públicas, indica que a ampliación poderá acordarse de oficio ou por instancia de parte antes do vencemento do prazo de que se trate e se as circunstancias así o aconsellan.
Tendo en conta que a convocatoria de subvencións se resolveu con data do 14 de outubro, debido á gran cantidade de solicitudes presentadas e que deberá ser publicada no DOG para coñecemento dos beneficiarios e dada a proximidade do prazo de xustificación establecido na orde da convocatoria, 30 de outubro de 2021, considérase necesario introducir modificacións no artigo 19.2 da Orde do 22 de xuño de 2021 e ampliar o prazo de xustificación, de tal xeito que os beneficiarios das axudas poderán presentar a xustificación dos gastos ata o 15 de novembro de 2021, sen que con iso se cause prexuízos a terceiros.
En consecuencia, procede levar a cabo a modificación da orde, no sentido de ampliar o prazo de xustificación sinalado no artigo 19.2 das bases da convocatoria ata o 15 de novembro de 2021, quedando sen variacións os restantes artigos.
Polas razóns expostas,
Modificar a data límite de xustificación establecida no artigo 19.2 das bases da convocatoria, ampliando o prazo ata o 15 de novembro de 2021.
En consecuencia, o artigo 19.2 das bases da convocatoria, quedaría redactado do seguinte xeito:
«2. Para a xustificación das axudas deberá presentar a seguinte documentación ata o 15 de novembro de 2021 (incluído)».
O resto do artigo queda sen variacións.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de outubro de 2021
ORDE do 26 de outubro de 2021 pola que se amplía o prazo de xustificación das subvencións convocadas ao abeiro da Orde do 16 de xullo de 2021 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen ánimo de lucro para a dinamización dos centros comerciais abertos e prazas de abastos de Galicia, e se procede á súa convocatoria para o ano 2021 (código de procedemento CO300A).
Vicepresidencia segunda e Consellería de Economía, Empresa e Innovación — III. Outras disposicións — 29/10/2021

A Orde do 16 de xullo de 2021 (DOG núm. 143, do 28 de xullo) establece as bases reguladoras para a concesión, en réxime de concorrencia competitiva, das subvencións ás asociacións de comerciantes sen ánimo de lucro para a dinamización dos centros comerciais abertos e prazas de abastos de Galicia, e procede á súa convocatoria para o ano 2021 (código de procedemento CO300A).
No artigo 1.3, parágrafo segundo, das bases reguladoras establécese a consideración de actuacións subvencionables, sempre que estas sexan realizadas e efectivamente pagadas entre o 1 de xaneiro e a data límite de xustificación establecida no artigo 18.
Pola súa parte, o artigo 18.1 das bases reguladoras dispón que o pagamento da subvención quedará condicionado á presentación, nos lugares sinalados no artigo 3 da convocatoria e ata o 30 de outubro de 2021, dunha copia da documentación especificada no citado artigo 18.
Tendo en conta o longo proceso de avaliación, co fin de optimizar os procesos de xestión e dado que non se causa prexuízo a terceiros, procede modificar o artigo 18.1 das bases reguladoras, ampliando o prazo ata unha data que permita a mellor xustificación por parte das entidades beneficiarias.
A teor do exposto, en virtude das competencias que ten atribuídas a Vicepresidencia Segunda e Consellería de Economía, Empresa e Innovación en materia de comercio interior, e no exercicio das atribucións que me foron conferidas,
Artigo único. Modificación do artigo 18.1 do anexo I da Orde do 16 de xullo de 2021 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen ánimo de lucro para a dinamización dos centros comerciais abertos e prazas de abastos de Galicia, e se procede á súa convocatoria para o ano 2021 (código de procedemento CO300A).
O primeiro parágrafo do artigo 18.1 do anexo I da referida orde queda redactado nos seguintes termos:
«O pagamento da subvención quedará condicionado á presentación, nos lugares sinalados no artigo 4 da convocatoria, e ata o 15 de novembro de 2021, dunha copia da seguinte documentación:»
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 26 de outubro de 2021
RESOLUCIÓN do 22 de outubro de 2021 pola que se dá publicidade das axudas concedidas ao abeiro da Orde do 22 de xuño de 2021 pola que se establecen as bases reguladoras para a concesión das axudas para o sector editorial galego, relativas a gastos de edición, distribución e comercialización das publicacións editoriais no ano 2021 (código de procedemento CT238A).
Consellería de Cultura, Educación e Universidade — III. Outras disposicións — 29/10/2021

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 14 da orde de convocatoria a resolución de concesión publicarase no Diario Oficial de Galicia e no portal https://www.cultura.gal, e esta publicación substituirá á notificación persoal e producirá os mesmos efectos,
Ordenar a publicación no Diario Oficial de Galicia das subvencións concedidas con cargo á aplicación orzamentaria 10.40.432A.770.1 do procedemento CT238A de axudas para o sector editorial galego, relativas a gastos de edición, distribución e comercialización das publicacións editoriais no ano 2021.
Santiago de Compostela, 22 de outubro de 2021
EXTRACTO da Resolución do 19 de outubro de 2021 pola que se amplían o orzamento e os prazos máximos de execución dos proxectos e de presentación da xustificación e solicitude de cobramento da Resolución do 19 de decembro de 2018, pola que se dá publicidade do Acordo do Consello de Dirección que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se convocan en réxime de concorrencia non competitiva, modificada pola Resolución do 6 de agosto de 2020 (código de procedemento IG408A).
Instituto Galego de Promoción Económica — III. Outras disposicións — 26/10/2021

BDNS (Identif.): 434603.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro.
Ampliación do crédito orzamentario
Amplíase en 1.200.000 € o crédito dispoñible da convocatoria das axudas aos proxectos de investimento empresarial publicada mediante a Resolución do 19 de decembro de 2018 e modificada mediante Resolución do 6 de agosto de 2020, con cargo á partida orzamentaria 06.A1.741A.7701, quedando fixado do seguinte xeito:
2.000.000 € con cargo ao ano 2020, 3.100.000 € con cargo ao ano 2021, 3.100.000 € con cargo ao ano 2022 e 2.000.000 € con cargo ao ano 2023.
Santiago de Compostela, 19 de outubro de 2021
RESOLUCIÓN do 18 de outubro de 2021 pola que se dá publicidade dos convenios de colaboración subscritos no segundo cuadrimestre do ano 2021.
Axencia Instituto Enerxético de Galicia — III. Outras disposicións — 26/10/2021

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
(DOG) unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos polo Instituto Enerxético de Galicia (Inega) nos meses de maio a agosto do ano 2021, que se incorpora como anexo a esta resolución.
Santiago de Compostela, 18 de outubro de 2021
RESOLUCIÓN do 13 de outubro de 2021 pola que se determina o inicio dos procedementos de nomeamento de persoal emérito.
Servizo Galego de Saúde — III. Outras disposicións — 22/10/2021

A Orde do 27 de outubro de 2010 (DOG nº 212, do 4 de novembro) pola que se desenvolve o procedemento para o nomeamento e prórroga de persoal emérito no ámbito sanitario, sobre a base do Decreto 36/2010, do 11 de marzo (DOG nº 56, do 24 de marzo), establece no seu artigo 2.2 que as xerencias iniciarán o procedemento, no seu caso, no momento que se determine mediante resolución da Xerencia do Servizo Galego de Saúde publicada no
Diario Oficial de Galicia
. A resolución deberá especificar en cada caso o número de persoas que poderán ser nomeadas persoal emérito, habida conta das limitacións establecidas no artigo 10 do Decreto 36/2010, do 11 de marzo.
En desenvolvemento da devandita previsión, a Xerencia do Servizo Galego de Saúde
Primeiro. Iniciar o procedemento para o nomeamento de persoal emérito. Por parte das xerencias das áreas sanitarias en que desempeñara o posto o/a profesional xubilado/a cuxo nomeamento como persoal emérito se promove, deberase iniciar os procedementos e remitir as candidaturas á Xerencia do Servizo Galego de Saúde no prazo máximo dun mes desde a data de entrada en vigor desta resolución.
As corporacións e institucións públicas relacionadas co ámbito sanitario poderán presentar solicitudes de nomeamento de persoal emérito no prazo de 10 días, contados desde a entrada en vigor desta resolución, ante a Xerencia da Área Sanitaria que corresponda ao posto desempeñado pola persoa que se vai promover.
Segundo. O número de persoas que poderán ser nomeadas persoal emérito ao abeiro desta resolución serán 2.
As propostas que conteñan máis dun/dunha candidato/a deberán ser paritarias, no que se refire a igualdade de xénero.
Esta resolución entrará en vigor o día seguinte ao da súa publicación no
Diario Oficial de Galicia.
Santiago de Compostela, 13 de outubro de 2021
EXTRACTO da Resolución do 14 de outubro de 2021 pola que se modifica a Resolución do 17 de decembro de 2020 pola que se dá publicidade do Acordo do Consello de Dirección que aproba as bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria para 2021 en réxime de concorrencia competitiva (Galicia emprende) (código de procedemento IG406F).
Instituto Galego de Promoción Económica — III. Outras disposicións — 22/10/2021

BDNS (Identif.): 543513.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Ampliación do crédito orzamentario
Amplíase en 9.960.000 €, no exercicio 2022, o crédito dispoñible para concesión das axudas desta convocatoria, na partida orzamentaria 06.A1.741A.770.4, que queda establecido do seguinte xeito: 500.000 € con cargo ao ano 2021 e 14.460.000 € con cargo ao ano 2022.
Santiago de Compostela, 14 de outubro de 2021
RESOLUCIÓN do 14 de outubro de 2021 pola que se modifica a Resolución do 17 de decembro de 2020 pola que se dá publicidade do Acordo do Consello de Dirección que aproba as bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria para 2021 en réxime de concorrencia competitiva (Galicia emprende) (código de procedemento IG406F).
Instituto Galego de Promoción Económica — III. Outras disposicións — 22/10/2021

Mediante Resolución do 17 de decembro de 2020 publicouse o acordo do Consello de Dirección do Igape que aproba as bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria para 2021 en réxime de concorrencia competitiva (Galicia emprende) (DOG nº 4, do 8 de xaneiro de 2021).
A resolución prevía unha dotación orzamentaria de 5.000.000 € na partida 06.A1.741A.770.4 coa seguinte distribución por anualidades:
A intensidade de axuda establecida nas bases reguladoras é do 80 % da base subvencionable cun máximo de 400.000 €.
Ao peche do prazo o 22.2.2021 constan presentadas correctamente preto dun milleiro de solicitudes cun orzamento total que supera calquera previsión que se puider ter feito. Isto, unido á alta intensidade de axuda, amosa que o crédito dispoñible para concesións é claramente insuficiente para atender cun mínimo de eficiencia as necesidades da convocatoria e as expectativas dos solicitantes que optan á subvención.
A convocatoria establece que poderán ampliarse os créditos, logo de declaración da súa dispoñibilidade, nos termos referidos no artigo 30.2 do Decreto 11/2009, mediante resolución publicada para o efecto.
Tendo en conta, ademais, que a meirande parte dos proxectos se executarán e devindicarán o dereito ao cobramento da subvención do vindeiro exercicio.
Por todo o anterior, de conformidade coas facultades que teño conferidas,
Primeiro. Ampliar en 9.960.000 euros o crédito dispoñible para concesión de axudas desta convocatoria na partida 06.A1.741A.770.4, coa seguinte distribución por anualidades:
Segundo. Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 14 de outubro de 2021
RESOLUCIÓN do 6 de outubro de 2021, da Dirección Xeral de Planificación Enerxética e Recursos Naturais, pola que se modifica o anexo da Resolución do 13 de xullo de 2021 pola que se dá publicidade dos beneficiarios das axudas concedidas ao abeiro da Orde do 18 de decembro de 2020 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2021 (código de procedemento IN519B).
Vicepresidencia segunda e Consellería de Economía, Empresa e Innovación — III. Outras disposicións — 25/10/2021

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, e no artigo 9 do anexo I da Orde do 18 de decembro de 2020 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2021 (código de procedemento IN519B), por medio da Resolución da Dirección Xeral de Planificación Enerxética e Recursos Naturais do 13 de xullo de 2021 procedeuse á publicación do extracto das axudas outorgadas pola Vicepresidencia Segunda e Consellería de Economía, Empresa e Innovación ao abeiro da dita orde (DOG núm. 141, do 26 de xullo de 2021).
Pola Orde do 29 de xuño de 2021 ampliouse o crédito orzamentario inicial (DOG núm. 127, do 6 de xullo). Ademais, concellos beneficiarios dunha subvención renunciaron ás axudas concedidas. Todo isto xerou crédito dispoñible que foi destinado a atender as solicitudes que figuraban na listaxe de espera, consonte o establecido na epígrafe Condicións xerais para os expedientes que conforman a listaxe de espera da Resolución do 12 de maio de 2021.
Procédese por medio desta resolución á publicación dos beneficiarios definitivos das axudas outorgadas pola Vicepresidencia Segunda e Consellería de Economía, Empresa e Innovación ao abeiro da Orde do 18 de decembro de 2020. No anexo a esta resolución recóllense os beneficiarios, o importe e a finalidade das axudas. A listaxe inclúe os beneficiarios que renunciaron á subvención.
Santiago de Compostela, 6 de outubro de 2021
CORRECCIÓN DE ERROS. Resolución do 6 de outubro de 2021 pola que se conceden as axudas do programa Conecta hubs, orientado a proxectos colaborativos nas áreas estratéxicas dos hubs de innovación dixital que permitan avanzar na súa especialización e consolidación dentro do marco da RIS3 Galicia, cofinanciadas polo Fondo Europeo de Desenvolvemento Rexional (Feder) dentro do programa operativo Feder Galicia 2014-2020 (códigos de procedemento IN852B e IN852C).
Axencia Galega de Innovación — III. Outras disposicións — 26/10/2021

Advertidos erros nos anexos I e IV da citada resolución, publicada no
Diario Oficial de Galicia
número 200, do 18 de outubro de 2021, cómpre efectuar a seguinte corrección:
Nas páxinas 50762, 50763 e 50764, onde di:
Debe dicir:
Na páxina 50767, onde di:
Debe dicir:
ORDE do 21 de outubro de 2021 pola que se modifica a Orde do 8 de marzo de 2021 pola que se establecen as bases reguladoras para a concesión de axudas a entidades colaboradoras de pesca continental para o fomento da riqueza piscícola e se convocan para o ano 2021 (código de procedemento MT808A).
Consellería de Medio Ambiente, Territorio e Vivenda — III. Outras disposicións — 26/10/2021

O día 22 de marzo de 2021 publicouse no Diario Oficial de Galicia a Orde do 8 de marzo de 2021 pola que se establecen as bases reguladoras para a concesión de axudas a entidades colaboradoras de pesca continental para o fomento da riqueza piscícola e se convocan para o ano 2021 (código de procedemento MT808A).
Conforme o seu artigo 16, unha vez finalizado o prazo para a presentación de solicitudes, estas serán tramitadas e valoradas de acordo co procedemento establecido nas bases reguladoras, que non poderá ter unha duración superior a 3 meses, contados a partir do día seguinte ao da finalización de presentación de solicitudes.
As incidencias detectadas durante o proceso de tramitación dificultaron o tratamento e revisión completa dos expedientes, e parte do prazo previsto para a instrución do procedemento esgotouse en gran medida na emenda tanto de documentación como de erros.
Estas circunstancias xeraron unha demora na resolución da convocatoria, o que provoca a necesidade de modificar o prazo previsto para a xustificación dos gastos.
En virtude do exposto, e no uso das facultades que teño conferidas pola Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Modificación do artigo 20.1 da Orde do 8 de marzo de 2021 pola que se establecen as bases reguladoras para a concesión de axudas a entidades colaboradoras de pesca continental para o fomento da riqueza piscícola e se convocan para o ano 2021 (código de procedemento MT808A), nos seguintes termos:
1. Modifícase o artigo 20.1, que queda redactado como segue: «O prazo para a xustificación das actividades realizadas e do pagamento de conceptos correspondentes a elas finalizará o día 3 de decembro de 2021. Porén, poderase conceder, por petición xustificada da persoa física ou xurídica interesada realizada antes da finalización do prazo establecido sempre que non se prexudiquen dereitos de terceiros, unha ampliación do prazo de xustificación das axudas que non excederá a metade do prazo inicialmente previsto».
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de outubro de 2021
ORDE do 19 de outubro de 2021 pola que se amplía o prazo de presentación da documentación de xustificación establecido na Orde do 26 de abril de 2021 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2021 (códigos de procedemento TR357B, TR357C e TR357D).
Consellería de Emprego e Igualdade — III. Outras disposicións — 28/10/2021

O 10 de maio de 2021 publicouse no Diario Oficial de Galicia número 87, a Orde do 26 de abril de 2021 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2021.
O artigo 35 da mencionada orde establece o prazo de xustificación da subvención e dispón como data límite para a súa presentación o 31 de outubro de 2021.
Porén, por causas sobrevidas, no caso das axudas da liña I. Elaboración e implantación de plans de igualdade (TR357C) o prazo establecido resulta de difícil cumprimento polo que, co fin de garantir a maior eficacia posible da convocatoria da referida subvención, é procedente ampliar o prazo para a xustificación destas axudas.
De acordo coa Lei 9/2007, do 13 de xuño, de subvencións de Galicia e o Decreto 11/2009, do 8 de xaneiro, polo que se aproba o seu regulamento,
Artigo único. Ampliación do prazo de xustificación
No caso das axudas da liña I. Elaboración e implantación de plans de igualdade (código de procedemento TR357C) amplíase ata o día 19 de novembro de 2021 o límite do prazo de presentación da documentación xustificativa previsto no artigo 35 da Orde do 26 de abril do 2021 pola que se establecen as bases reguladoras do Programa de axudas para implantar a igualdade laboral, a conciliación e a responsabilidade social empresarial (RSE), e se procede á súa convocatoria para o ano 2021.
Disposición derradeira. Entrada en vigor
Esta orde entrará en vigor ao día seguinte ao da súa publicación no Diario Oficial de Galicia.
Santiago de Compostela, 19 de outubro de 2021
CORRECCIÓN DE ERROS. Orde do 5 de outubro de 2021 pola que se clasifica de interese para o desenvolvemento rural de Galicia a Fundación Agroalimentaria Gallega.
Vicepresidencia primeira e Consellería de Presidencia, Xustiza e Turismo — III. Outras disposicións — 28/10/2021

Advertidos erros na devandita orde, publicada no
Diario Oficial de Galicia
, núm. 199, do venres 15 de outubro de 2021, cómpre facer as seguintes correccións:
Na páxina 50481, no punto segundo dos feitos, onde di: «A Fundación Agroalimentaria Gallega constituíuna a Confederación de Empresarios de Lugo-CEL, representada por Jaime Luis López Vázquez e as entidades mercantís Embutidos Montepicato, S.L., representada por Eduardo Valín Fernández; Suministros Megaro Foods, S.L., representada por Carlos Cebrián Escolar; e a Escuela de Carniceros de Galicia, S.L., representada por Carlos Cebrián Escolar e Mario Balboa Mourín, mediante escritura pública outorgada en Sarria (Lugo) o 12 de febreiro de 2021, ante o notario Juan J. López Yáñez, co número de protocolo 480. Esta escritura emendouse por outra outorgada o 18 de xuño de 2021, na mesma localidade e ante o mesmo notario, co número 2.334 do seu protocolo», debe dicir: «A Fundación Agroalimentaria Gallega constituíuna a Confederación de Empresarios de Lugo-CEL, representada por Jaime Luis López Vázquez e as entidades mercantís Embutidos Montepicato, S.L., representada por Eduardo Valín Fernández; Suministros Megaro Foods, S.L., representada por Carlos Cebrián Escobar; e a Escuela de Carniceros de Galicia, S.L., representada por Carlos Cebrián Escobar e Mario Balboa Mourín, mediante escritura pública outorgada en Sarria (Lugo) o 12 de febreiro de 2021, ante o notario Juan J. López Yáñez, co número de protocolo 480. Esta escritura foi emendada por outra outorgada o 18 de xuño de 2021, na mesma localidade e ante o mesmo notario, co número 2.334 do seu protocolo».
Nas páxinas 50481 e 50482, no punto cuarto dos feitos, onde di: «O padroado inicial da Fundación está formado pola entidade Suministros Megaro Foods, S.L., representada por Carlos Cebrián Escolar, como presidente; a Confederación de Empresarios de Lugo-CEL, representada por Jaime Luis López Vázquez, como secretario; a entidade Embutidos Montepicato, S.L., representada por Eduardo Valín Fernández, como tesoureiro; e a Escuela de Carniceros de Galicia, S.L., representada por María José Torell Ortuño, como vogal», debe dicir: «O padroado inicial da Fundación está formado pola entidade Suministros Megaro Foods, S.L., representada por Carlos Cebrián Escobar, como presidente; a Confederación de Empresarios de Lugo-CEL, representada por Jaime Luis López Vázquez, como secretario; a entidade Embutidos Montepicato, S.L., representada por Eduardo Valín Fernández, como tesoureiro; e a Escuela de Carniceros de Galicia, S.L., representada por María José Torell Ortuño, como vogal».
EXTRACTO da Orde do 30 de setembro de 2021 pola que que establecen as bases reguladoras das subvencións ás organización profesionais agrarias e asociacións agrarias para a adquisición e mantemento dos bens informáticos e os medios técnicos necesarios para o desenvolvemento das súas actividades, e se convocan para o ano 2021 (código de procedemento MR321B).
Consellería do Medio Rural — III. Outras disposicións — 13/10/2021

BDNS (Identif.): 588295.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarias das axudas que se regulan nesta orde as seguintes entidades:
1. As organizacións profesionais agrarias legalmente constituídas en Galicia que concorreron ás eleccións ás cámaras agrarias que tiveron lugar o 26 de maio de 2002, segundo o recollido na disposición transitoria única da Lei 1/2006, do 5 de xuño, do Consello Agrario Galego.
2. As asociacións agrarias, con ámbito de actuación provincial ou autonómico, legalmente constituídas de acordo coa Lei orgánica 1/2002, do 22 de marzo, reguladora do dereito de asociación, con código de actividade 811, Agricultura, gandaría, silvicultura, caza, pesca, de acordo co Real decreto 949/2015, do 23 de outubro, polo que se aproba o Regulamento do Rexistro Nacional de Asociacións.
Segundo.
Obxecto
A finalidade das axudas concedidas ao abeiro destas bases reguladoras é a actualización informática das organizacións profesionais agrarias e asociacións agrarias.
Terceiro.
Bases reguladoras
Estas axudas outorgaranse ao abeiro do disposto na Orde do 30 de setembro de 2021 pola que que establece as bases reguladoras das subvencións ás organizacións profesionais agrarias e asociacións agrarias para a adquisición e mantemento dos bens informáticos e os medios técnicos necesarios para o desenvolvemento das súas actividades, e se convocan para o ano 2021 (código de procedemento MR321B).
Cuarto.
Importe
Importe total da convocatoria: 150.000 euros.
Os fondos dispoñibles para pagar as subvencións asignaranse en dúas partidas:
a) Partida 1, para subvencionar as organizacións profesionais agrarias, dotado co 40 % do crédito.
b) Partida 2, para subvencionar as asociacións agrarias, dotado co 60 % restante do crédito.
A contía das axudas será do 50 % dos custos subvencionables e de ata un límite máximo de 30.000 euros para un beneficiario da partida 1 e de 15.000 euros para un beneficiario da partida 2.
Quinto.
Prazo de presentación de solicitudes
O prazo de presentación de solicitudes será dun mes, que se contará desde o día seguinte ao da publicación desta orde no
Diario Oficial de Galicia
.
Santiago de Compostela, 30 de setembro de 2021
RESOLUCIÓN do 30 de setembro de 2021 pola que se dá publicidade das axudas concedidas ao abeiro da Resolución do 19 de febreiro de 2021 pola que se establecen as bases reguladoras para a concesión, en réxime de concorrencia non competitiva, de subvencións ás axencias de viaxes para mantemento do establecemento, que serán susceptibles de financiamento no marco do eixe React-UE do programa operativo Feder Galicia 2014-2020, e se anuncia a súa convocatoria para o ano 2021 (código de procedemento TU983F).
Axencia Turismo de Galicia — III. Outras disposicións — 13/10/2021

En cumprimento do disposto no artigo 15 da Lei 9/2007, de 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 24 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas que se financiarán cun crédito total de 1.200.000 € con cargo á aplicación orzamentaria 05.A2.761A.470.0, código de proxecto 2015 00006, que figuran no anexo I desta resolución, concedidas ao abeiro da Resolución do 19 de febreiro de 2021 pola que se establecen as bases reguladoras para a concesión, en réxime de concorrencia non competitiva, de subvencións ás axencias de viaxes para o mantemento do establecemento, que serán susceptibles de financiamento no marco do eixe React-UE do programa operativo Feder Galicia 2014-2020, e se anuncia a súa convocatoria para o ano 2021.
Santiago de Compostela, 30 de setembro de 2021
RESOLUCIÓN do 1 de outubro de 2021 pola que se dá publicidade dos convenios subscritos no segundo cuadrimestre do ano 2021.
Axencia de Protección da Legalidade Urbanística — III. Outras disposicións — 13/10/2021

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos pola Axencia de Protección da Legalidade Urbanística no segundo cuadrimestre do ano 2021, que se incorpora como anexo a esta resolución.
Santiago de Compostela, 1 de outubro de 2021
RESOLUCIÓN do 4 de outubro de 2021, da Secretaría Xeral Técnica da Vicepresidencia Segunda e Consellería de Economía, Empresa e Innovación, pola que se dá publicidade dos convenios de colaboración subscritos no segundo cuadrimestre do ano 2021.
Vicepresidencia segunda e Consellería de Economía, Empresa e Innovación — III. Outras disposicións — 13/10/2021

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Vicepresidencia Segunda e Consellería de Economía, Empresa e Innovación nos meses de maio a agosto do ano 2021, que se incorpora como anexo a esta resolución.
Santiago de Compostela, 4 de outubro de 2021
DECRETO 137/2021, do 30 de setembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado de mellora da estrada LU-651, treito Folgoso (punto quilométrico 21+600)-Seoane (punto quilométrico 35+670), de clave LU/17/128.01, no concello de Folgoso do Courel.
Consellería de Infraestruturas e Mobilidade — III. Outras disposicións — 13/10/2021

Antecedentes:
Primeiro. O día 12 de decembro de 2019 publicouse no
Diario Oficial de Galicia
número 236 o Anuncio do 3 de decembro de 2019 polo que se somete ao trámite de información pública o proxecto de trazado de mellora da estrada LU-651. Treito: Folgoso (punto quilométrico 21+600)-Seoane (punto quilométrico 35+670), de clave LU/17/128.01, así como a relación individual de bens, dereitos e propietarios afectados polo proxecto referenciado.
Segundo. Tras a análise dos informes e certificados presentados, o 23 de setembro de 2021 apróbase o expediente de información pública e definitivamente o proxecto de trazado de mellora da estrada LU-651. Treito: Folgoso (punto quilométrico 21+600)-Seoane (punto quilométrico 35+670), de clave LU/17/128.01.
O obxecto do proxecto é a mellora das características da estrada LU-651 que conecta o núcleo de Quiroga co de Seoane do Courel, no treito comprendido entre Folgoso (punto quilométrico 21+600) e Seoane (punto quilométrico 35+670) no concello de Folgoso do Courel, provincia de Lugo.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia, na súa reunión do día trinta de setembro de dous mil vinte e un,
Artigo único
Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de trazado de mellora da estrada LU-651. Treito: Folgoso (punto quilométrico 21+600-Seoane (punto quilométrico 35+670), de clave LU/17/128.01.
Santiago de Compostela, trinta de setembro de dous mil vinte e un
EXTRACTO da Resolución do 28 de xullo de 2021 pola que se publican as bases das axudas para a contratación de persoal investigador predoutoral en formación.
Universidade de Vigo — III. Outras disposicións — 14/10/2021

BDNS (Identif.): 586011.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode atopar na Base de datos nacional de subvencións (https://www.infosubvenciones.es/bdnstrans/GE/es/convocatoria/586011).
Primeiro.
Persoas beneficiarias
Alumnado matriculado nun programa de doutoramento na Universidade de Vigo que non goce doutras axudas para a formación de persoal investigador e que teña completados 300 créditos ECTS, dos cales alomenos 60 deben ser de formación de estudos oficiais de posgrao, cuxa data de finalización dos estudos sexa posterior ao 1 de xaneiro de 2019, salvo as excepcións previstas na base 6.2 da convocatoria.
Terceiro.
Obxecto
O obxecto destas axudas é financiar a formación de dez persoas tituladas integradas en grupos de investigación que estean a realizar a tese de doutoramento na Universidade de Vigo e que, en función da súa capacitación e formación, poidan converterse en novo persoal investigador en formación mediante a formalización dun contrato predoutoral en calquera área de coñecemento científico de tres anos de duración, conforme o artigo 21 da Lei 14/2011, do 1 de xuño, da ciencia, da tecnoloxía e da innovación.
Cuarto.
Bases reguladoras
Resolución do 28 de xullo de 2021 pola que se publican as bases das axudas para a contratacion de persoal investigador predoutoral en formación da Universidade de Vigo 2021.
Quinto.
Contía
A contía total do crédito destinado a estas axudas será de seiscentos cincuenta mil euros (650.000 €), segundo a distribución por anualidades para 2022, 2023 e 2024 establecida na convocatoria.
Sexto.
Prazo de presentación de solicitudes
Desde o día 1 de setembro ata o 8 de outubro de 2021.
Vigo, 28 de xullo de 2021